b"\n_START_ARTICLE_\nTrivium (band)\n_START_SECTION_\nFormasjon og debutalbum 1999-2004\n_START_PARAGRAPH_\nP\xc3\xa5 et talentshow spilte unge Matt Heafy coverversjoner av Metallica og The Offspring-sanger. Vokalist Brad Lewter la da merke til han og spurte han om han ville pr\xc3\xb8ve seg ut til bandet sitt. Disse to gikk da over til trommeslager Travis Smith sitt hus og spilte Metallica-sangen \xc2\xabFor Whom the Bell Tolls\xc2\xbb. Etter en overraskende opptreden fikk Heafy sin plass i bandet. Etter flere suksessfulle opptredener p\xc3\xa5 puber og klubber, gikk Lewter fra bandet, og Matt Heafy tok ogs\xc3\xa5 rollen som vokalist. De fikk en platekontrakt og lagde albumet Ember to Inferno da de bare var en tromme og gitar duo. I undergrunnen til lokale metall band ble de sett p\xc3\xa5 som et unikt band som blandet Heavy Metal inspirasjoner med Progressivt og Alternativt._NEWLINE_Etter en kort periode f\xc3\xb8r livekonserter ble Corey Beaulieu med i bandet og det samme ble bassisten Brent Young. Musikkvideoen til \xc2\xabLike Light to Flies\xc2\xbb fra deres f\xc3\xb8rste EP, ble spilt inn og florerte p\xc3\xa5 nettet, og grunnet dette gikk de til noen sm\xc3\xa5 live konserter . Mest kjente var da deres opptreden p\xc3\xa5 Ozzfest, ved en liten scene. Dette var Triviums f\xc3\xb8rste store konsert, og Matt Heafy Beskrev det som et mareritt. \xc2\xabVi var ikke foreberedt p\xc3\xa5 noe, og hadde aldri spilt for et stort publikum\xc2\xbb. I 2004 sluttet Brent Young og Paolo Gregoletto med som bassist, f\xc3\xb8r de fikk varmet opp for Machine Head. Albumet Ember to Inferno fanget plateselskapet Roadrunner Recordss interesse, og de skrev kontrakt med Trivium.\n_START_SECTION_\nAscendancy (2005)\n_START_PARAGRAPH_\nI 2004 spilte Trivium inn sitt andre studioalbum, produsert av Matt Heafy og Jason Suecof. Dette albumet debuterte p\xc3\xa5 151.-plass p\xc3\xa5 Billboard 200Musikkvideoene til singlene \xc2\xabPull Harder on the Strings of Your Martyr\xc2\xbb, \xc2\xabA Gunshot to the Head of Trepidation\xc2\xbb, og \xc2\xabDying in Your Arms\xc2\xbb ble spilt mye p\xc3\xa5 MTV-programmet Headbangers Ball, og \xc2\xabDying in Your Arms\xc2\xbb ble fra tid til annen spilt p\xc3\xa5 amerikansk radio. Dette albumet inkluderte ogs\xc3\xa5 nye versjoner av Ember To Inferno-sangen \xc2\xabThe Decieved\xc2\xbb og \xc2\xabLike Light to Flies\xc2\xbb.\n_START_SECTION_\nThe Crusade (2006)\n_START_PARAGRAPH_\nEtter en turne med Mendeed og God Forbid gikk Heafy og Jason Suecof i studio for \xc3\xa5 jobbe med sitt tredje album. Albumet ble sett p\xc3\xa5 som mye mer Masseprodusert, og Heafy hadde byttet sin skriking/Screaming med mere typiske James Hetfield-vokaler. Og mange mente ogs\xc3\xa5 at de hermet etter Metallica p\xc3\xa5 stilen. Albumet var allikevel en suksess, og debuterte p\xc3\xa5 25.-plass p\xc3\xa5 Billboard 200.\n_START_SECTION_\nShogun (2008)\n_START_PARAGRAPH_\nTrivium begynte arbeidet med sitt fjerde album sammen med produsent Nick Raskulinecz, som tidligere har jobbet med blant andre Bruce Springsteen,  Foo Fighters, Stone Sour og Marilyn Manson. P\xc3\xa5 dette albumet gikk Trivium mer tilbake til sine r\xc3\xb8tter som et  metal-band. De jobbet hardt med albumet og etter som dette var en slags blanding av The Crusade og Ascendancy, ble det et melodisk og vakkert album som samtidig brutalt, noe som har blitt et slags varemerke for Trivium. Det er fortsatt screaming i bruk her men p\xc3\xa5 grunn av mye mer melodisk synging og dype tekster, ble albumet sterkere. Det fikk derfor veldig bra anmeldelser i USA. Dette var ogs\xc3\xa5 fordi som Heafy sa \xc2\xabFor f\xc3\xb8rste gang kunne de h\xc3\xb8re p\xc3\xa5 et riff, og h\xc3\xb8re at det ikke var inspirert av noen, men heller lage noe egenartet og spesielt\xc2\xbb.  _NEWLINE_Albumet debuterte p\xc3\xa5 en 23.-plass p\xc3\xa5 Billboard 200 i USA, men det kom  h\xc3\xb8yt opp p\xc3\xa5 listene i flere andre land, og  ble veldig godt mottatt i europeiske land. Dette er mest sannsynlig fordi Europa tar imot eksperimentelle band bedre. Plassene var Blant annet 1.-plass p\xc3\xa5 albumlistene i Storbritannia, 1.-plass p\xc3\xa5 listene i Australia, og 27.-plass p\xc3\xa5 listene i Tyskland. I Norge kom den p\xc3\xa5 en 34.-plass p\xc3\xa5 VG-lista. Albumet solgte til gull i Storbritannia ._NEWLINE_Dette regnes av mange som det beste albumet til Trivium. Det er inspirert av b\xc3\xa5de gresk mytologi og japansk historie.\n_START_SECTION_\nGod of War III og et nytt album (2010)\n_START_PARAGRAPH_\nI 2010 slapp de singelen \xc2\xabShattering the Skies Above\xc2\xbb til det popul\xc3\xa6re spillet  God of War III . De slapp ogs\xc3\xa5 ut et cover av bandet Sepultura. Trivium har siste \xc3\xa5ret v\xc3\xa6rt sterke forkjempere for piratkopiering eller digital musikk. Sammen med bandet Snow Patrol har de bedt fansen om \xc3\xa5 lage cd-er med deres beste sanger, \xc3\xa5 frivillig gi dem til folk p\xc3\xa5 gaten, if\xc3\xb8lge siden Torrentfreak. Dette har gjort at bandet har f\xc3\xa5tt en stor tilhengerskare over internet. Ved slutten av 2010 begynte arbeid p\xc3\xa5 deres nye album.\n_START_SECTION_\nIn Waves (2011)\n_START_PARAGRAPH_\nNeste album het In Waves. Det ble sluppet den 3. august i Europa. Albumet fikk sterke anmeldelser og debuterte p\xc3\xa5 en 13.-plass i USA samt f\xc3\xb8rsteplass i f\xc3\xb8lgende land: Sverige, Storbritannia, Australia, Tyskland, Frankrike og Japan. To singler ble sluppet, \xc2\xabIn Waves\xc2\xbb, som har blitt en popul\xc3\xa6r konsertsang for bandet, og \xc2\xabBuilt to Fall\xc2\xbb, som kanskje er den mest radiovennlige sangen Trivium har gitt ut. 5. august spilte Trivium for sitt st\xc3\xb8rste publikum noensinne, foran over 100\xc2\xa0000 publikumere p\xc3\xa5 Wacken Open Air sin hovedscene. In Waves har i dag solgt over 500\xc2\xa0000 eksemplarer.\n_START_SECTION_\nVengeance Falls (2013)\n_START_PARAGRAPH_\nDen 10. oktober 2013 kom Vengeance Falls. Albumet ble produsert av Disturbed's vokalist David Draiman. Mange har i ettertid kritisert dette albumet for \xc3\xa5 b\xc3\xa6re for mye preg av Disturbed's sound. Matt Heafy har selv uttalt at det ikke er blant hans favoritter i Trivium-katalogen, men at albumet likevel var sv\xc3\xa6rt viktig for bandet ettersom singelen Strife ga Trivium et gjennombrudd for \xc3\xa5 bli spilt p\xc3\xa5 radio i USA.\n_START_SECTION_\nSilence in the Snow (2015)\n_START_PARAGRAPH_\nSilence in the Snow er Trivium's f\xc3\xb8ste, og hittil eneste, album som kun inneholdt clean-singing. Dette skyldtes at vokalisten Matt Heafy hadde bl\xc3\xa5st ut stemmen etter Vengeance Falls-turn\xc3\xa9en i 2014, noe som tvinget han til \xc3\xa5 legge vekk scream-vokalene f\xc3\xb8r han omsider l\xc3\xa6rte en ny teknikk. Under lanseringen ble det sagt av bandets medlemmer at grunnen til at albumet kun hadde clean-singing var at det ikke var behov for screams. I ettertid har bandets gitarist Corey Beaulieu derimot uttalt at \xc2\xabdet var som \xc3\xa5 g\xc3\xa5 inn i en boksekamp med en arm bak ryggen, b\xc3\xa5de med tanke p\xc3\xa5 Matts stemme og trommene p\xc3\xa5 albumet. Til tross for det, var albumet nok en viktig brikke for \xc3\xa5 f\xc3\xa5 Trivium p\xc3\xa5 radio, s\xc3\xa6rlig med singler som \xc2\xabUntil The World Goes Cold\xc2\xbb og \xc2\xabDead and Gone\xc2\xbb.\n_START_SECTION_\nThe Sin and the Sentence (2017)\n_START_PARAGRAPH_\nTriviums album The Sin and the Sentence ble utgitt den 20. oktober 2017. Det er det f\xc3\xb8rste med Triviums nyeste trommeslager Alex Bent. P\xc3\xa5 The Sin and the Sentence samles alle Triviums \xc2\xabsounder\xc2\xbb fra tidligere album. Det inkluder Matt Heafy's scream-vokaler igjen, samt sv\xc3\xa6rt tekniske trommer fra Alex Bent. Fan-responsen p\xc3\xa5 sosiale mediertyder p\xc3\xa5 at dette er sv\xc3\xa6rt velkommen. Samtidig har albumet f\xc3\xa5tt sv\xc3\xa6rt gode kritikeranmeldelser fra nettsteder som blant annet MetalSucks.net, som ga albumet 4.5/5, og ultimate-guitar.com som ga 8/10.\n_START_SECTION_\nAndre sjangere\n_START_PARAGRAPH_\nTriviums musikalske produksjon overskrider noen sjangergrenser. Albumet Ascendancy kan klassifiseres som metalcore, mens blant annet Shogun viser et tydelig preg av thrash metal.  Bandet har selv avst\xc3\xa5tt fra \xc3\xa5 plassere seg selv i en sjanger, og Matt Heafy har sagt f\xc3\xb8lgende: \xc2\xabVi er et rockeband. Kritikere liker \xc3\xa5 definere bandet som b\xc3\xa5de thrash Metal, metalcore og alternativ metal.\xc2\xbb"